**15. ura Srednji vek**

**Preseljevanje ljudstev in nastajanje nove Evrope**

Pozdravljeni, učenci,

če ste prebrali temo današnje ure, ste lahko ugotovili, da smo v srednji vek pravzaprav že vstopili, saj smo izvedli kulturni dan in pouk o srednjeveških mestih. A preden so ta nastajala, je bila Evropa v času propadanja rimskega cesarstva in po njem precej drugačna.

Kakšna? Kako je bila videti? Kdo je v njej živel? Kaj se je dogajalo? … Spoznati to je vaša današnja naloga.

Potrebovali boste učbenik in SDZ.

**Navodilo:**

* V učbeniku na str. 85 in 86 preglej uvod v novo poglavje (vsebina, ključne besede, časovni trak in seveda karti ter sliki) – tako boš videl, o čem se bomo odslej učili.
* S pomočjo karte (u - 88) ugotovi, **katera ljudstva so** v času propadanja rimskega cesarstva **še živela v Evropi.**
* Sedaj pa boš ta ljudstva nekoliko pobliže spoznal – preberi o njih v učbeniku na str. 87.

O Germanih si oglej še kratek film na povezavi

<https://folio.rokus-klett.si/?credit=ZGO7UC&pages=120-121> 🡪 potem klikni na ikono filmskega traku.

* *Od sredine 4. st. dalje so Germani vedno bolj množično vpadati na ozemlje rimskega cesarstva. Med drugim so jih ogrožali Huni, ki so v Evropo vdirali z V in povzročili pravi* ***val selitev.***

V učbeniku na str. 88 in 89 preberi o Hunih in velikih selitvah ljudstev. Ob branju obvezno uporabi karto!

* ***Po preseljevanju ljudstev*** *pa je Evropa dobila popolnoma drugačno podobo. Spremembe so bile izjemno velike in na mnogih področjih:*
  + *POLITIČNEM (nastajati so začele nove države …)*
  + *GOSPODARSKEM (zgodil se je velik korak nazaj – upad obrti in trgovine, propad mest, ponovno blagovna menjava …)*
  + *KULTURNEM (upad pismenosti, ponovno politeizem, novi jeziki …)*

**ZAČELA JE NASTAJATI NOVA, DRUGAČNA EVROPA, in pred nami je, da jo spoznamo.**

* Sedaj pa vzemite v roke še SDZ in rešite naloge na str. 56 – 59.

Za danes bo to dovolj, nadaljujemo prihodnjič.

**POMEMBNO!**

Ne pozabite se učiti geografije! **Ocenjevanje** bomo v obeh razredih izvedli **v sredo, 27. maja.**

V Goformative vas čaka **še tretje preverjanje**, v katerem je več nalog o Južni Evropi.

Nekateri (7. c!) še vedno niste rešili prejšnjih preverjanj. Storite to! Danes, **v četrtek,** vam jih bom ponovno, tokrat zadnjič, dodelila (**do 18.00**).

Ostali poglejte kje ste ga lomili in seveda ukrepajte / naučite se to! Vadite! Obvezno s kartami in ob opazovanj slik.

Saj veste kaj pravijo: **»Vaja dela mojstra, če mojster dela vajo!«**

Želim vam da ste uspešni, a se morate tudi in predvsem sami potruditi.

Lepo pozdravljeni,

Nevenka Šega